pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้ช่วยรมต.สธ. นำทีมหารือร่วม ก.คลัง-กพ. แนวปฏิบัติระเบียบกระทรวงการคลัง การจ้างลูกจ้าง
วันพุธที่ 23 พฤษภาคม 2561
ผู้ช่วยรมต.สธ. นําทีมหารือร่วม ก.คลัง-กพ. แนวปฏิบัติระเบียบกระทรวงการคลัง การจ้างลูกจ้าง
รัฐมนตรีว่าการกระทรวงสาธารณสุข มอบผู้ช่วยรัฐมนตรีประจํากระทรวงสาธารณสุข หารือกระทรวงการคลัง เรื่องการจ้างพนักงานหรือลูกจ้างโดยใช้จ่ายจากเงินนอกงบประมาณ พ.ศ. 2561 ไม่ให้กระทบต่อผู้ปฏิบัติงานโรงพยาบาลในสังกัด โดยจะนําทีมปรึกษาร่วม กพ. และกรมบัญชีกลาง บ่า
รัฐมนตรีว่าการกระทรวงสาธารณสุข มอบผู้ช่วยรัฐมนตรีประจํากระทรวงสาธารณสุข หารือกระทรวงการคลัง เรื่องการจ้างพนักงานหรือลูกจ้างโดยใช้จ่ายจากเงินนอกงบประมาณ พ.ศ. 2561 ไม่ให้กระทบต่อผู้ปฏิบัติงานโรงพยาบาลในสังกัด โดยจะนําทีมปรึกษาร่วม กพ. และกรมบัญชีกลาง บ่ายวันนี้
นายแพทย์เจษฎา โชคดํารงสุข ปลัดกระทรวงสาธารณสุข กล่าวถึงระเบียบกระทรวงการคลังเรื่องการจ้างพนักงานหรือลูกจ้างโดยใช้จ่ายจากเงินนอกงบประมาณ พ.ศ. 2561 ประกาศ ณ วันที่ 18 พฤษภาคม 2561 ว่า รัฐมนตรีว่าการกระทรวงสาธารณสุขมีความห่วงใยในขั้นตอนปฏิบัติ ซึ่งจะมีผลกระทบกับผู้ปฏิบัติงานในโรงพยาบาลของกระทรวงสาธารณสุข ซึ่งมีลูกจ้างชั่วคราว และพนักงานกระทรวงสาธารณสุขเป็นจํานวนมากที่จ้างด้วยเงินนอกงบประมาณ ได้บ่ายวันนี้ นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข จะนําทีมผู้บริหารและเจ้าหน้าที่ที่เกี่ยวข้อง หารือกับผู้บริหารกระทรวงการคลังและกพ. เพื่อหาแนวทางขั้นตอนการปฏิบัติที่ไม่กระทบกับการให้บริการประชาชนในบ่ายวันนี้ พร้อมทั้งให้ผู้บริหารในส่วนภูมิภาคเร่งทําความเข้าใจกับพนักงานกระทรวงสาธารณสุขและลูกจ้างทุกประเภทของหน่วยงาน
นายแพทย์เจษฎากล่าวต่อว่า หากระเบียบนี้ประกาศใช้ จะมีผลกระทบกับโรงพยาบาลในสังกัดกระทรวงสาธารณสุขเป็นอย่างมาก เนื่องจากกระทรวงสาธารณสุขมีลูกจ้างชั่วคราว และลูกจ้างอื่น ๆ ที่ทําหน้าที่ดูแลผู้ป่วย เช่น พนักงานเปล ผู้ช่วยเหลือผู้ป่วย และมีการจ้างงานตามระเบียบพนักงานกระทรวงสาธารณสุข ซึ่งมีสัญญาจ้างระยะเวลา 4 ปี กําหนดให้มีสวัสดิการและการขึ้นค่าจ้างรายปี จึงต้องหาแนวทางเพื่อไม่ให้เกิดผลกระทบกับเจ้าหน้าที่ และระบบการให้บริการประชาชน
***************************23 พฤษภาคม 2561
รัฐบาลไทย-ข่าวทำเนียบรัฐบาล-“บิ๊กอู๋” เปิดงานความปลอดภัยและอาชีวอนามัยแห่งชาติ ครั้งที่ 32 ยกระดับมาตรฐานความปลอดภัยในการทำงาน
วันพฤหัสบดีที่ 28 มิถุนายน 2561
“บิ๊กอู๋” เปิดงานความปลอดภัยและอาชีวอนามัยแห่งชาติ ครั้งที่ 32 ยกระดับมาตรฐานความปลอดภัยในการทํางาน
รมว.แรงงาน เปิดงานความปลอดภัยและอาชีวอนามัยแห่งชาติ ครั้งที่ 32 พร้อมมอบรางวัล Zero Accident Campaign 2018 แก่ผู้แทนสถานประกอบกิจการ มุ่งยกระดับมาตรฐานความปลอดภัยในการทํางาน ย้ํา ความปลอดภัยของผู้ปฏิบัติงานต้องมาก่อน
วันที่ 28 มิถุนายน 2561 เวลา 10.00 น. พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานพิธีเปิดงานความปลอดภัยและอาชีวอนามัยแห่งชาติครั้งที่ 32 ณ ห้องแกรนด์ฮอลล์ 201 - 203 ศูนย์นิทรรศการและการประชุมไบเทค บางนา กรุงเทพมหานคร โดยกล่าวว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้ดําเนินการขับเคลื่อนประเทศสู่วิสัยทัศน์ ไทยแลนด์ 4.0 โดยเร่งดําเนินนโยบายเศรษฐกิจ ทั้งการพัฒนาโครงสร้างพื้นฐานด้านการขนส่ง การคมนาคม และการอุตสาหกรรมที่ใช้เทคโนโลยีขั้นสูง เพิ่มขีดความสามารถของผู้ประกอบการวิสาหกิจขนาดกลางและขนาดย่อม พัฒนาเขตเศรษฐกิจพิเศษ และส่งเสริมโครงการลงทุนขนาดใหญ่ของประเทศ แต่การขับเคลื่อนนโยบายเศรษฐกิจดังกล่าว จะบรรลุผลสัมฤทธิ์ได้ต้องอาศัยฟันเฟืองสําคัญที่สุดคือ "แรงงาน" ดังนั้น จึงขอให้ทุกภาคส่วนช่วยกันขับเคลื่อนสังคมแรงงานให้เป็นแรงงาน 4.0 และต้องยกระดับแรงงานให้มีความพร้อมขับเคลื่อนประเทศสู่ยุค 4.0 ด้วยการสร้างระบบการเรียนรู้ พัฒนาบุคลากรด้านแรงงานให้มีคุณภาพ มีความตระหนักที่จะดูแลตัวเอง ครอบครัว และสังคมให้มีความปลอดภัย ซึ่งหนึ่งในปัจจัยที่จะช่วยยกระดับแรงงาน คือ การร่วมกันสร้างสรรค์วัฒนธรรมเชิงป้องกัน เพื่อให้คนทํางานทุกคนมีความปลอดภัยและสุขภาพอนามัยที่ดี นําไปสู่ความผาสุขที่ยั่งยืนของทุกคนในสังคม โดยได้มีพิธีมอบรางวัล Zero Accident Campaign 2018 แก่ผู้แทนสถานประกอบกิจการ จํานวน 655 รางวัล ประกอบด้วย รางวัลระดับ Platinum 14 รางวัล ระดับทอง 55 รางวัล ระดับเงิน 115 รางวัล ระดับทองแดง 193 รางวัล และระดับต้น 278 รางวัล
พล.ต.อ.อดุลย์ฯ กล่าวต่อว่า กระทรวงแรงงาน โดยสถาบันส่งเสริมความปลอดภัย อาชีวอนามัย และสภาพแวดล้อมในการทํางาน (องค์การมหาชน) มีความมุ่งมั่นที่จะสร้างวัฒนธรรมความปลอดภัยให้เกิดขึ้นในสังคมแรงงาน โดยมุ่งเน้นการป้องกันก่อนเกิดเหตุ ซึ่งเราตระหนักดีว่าการสร้างวัฒนธรรมความปลอดภัยให้เกิดขึ้นในสังคมบ้านเราไม่ใช่เรื่องง่าย และคงต้องใช้เวลามากพอสมควร โดยต้องผสานความร่วมมือทุกภาคส่วนที่เกี่ยวข้อง ในการเริ่มต้นสร้างสรรค์วัฒนธรรมไทยเชิงป้องกัน เพื่อให้คนทํางานมีความปลอดภัย มีสุขภาพอนามัยที่ดี สู่แรงงานที่มีคุณภาพพร้อมเป็นพลังขับเคลื่อนเศรษฐกิจและสังคมของประเทศให้มั่นคง มั่งคั่ง และยั่งยืนต่อไป
จากนั้น ภายหลังพิธีเปิดงานฯ พล.ต.อ.อดุลย์ฯ พร้อมด้วยคณะผู้บริหารกระทรวงแรงงาน ได้เดินเยี่ยมชมนิทรรศการจากภาครัฐ ภาคเอกชน ภาคการศึกษา และภาคีเครือข่ายการดําเนินงาน และเชิญชวนประชาชนผู้สนใจ มาร่วมเป็นชาวเซฟตี้ ไทยแลนด์ เพื่อร่วมสร้างสรรค์วัฒนธรรมไทยเชิงป้องกัน สู่ความปลอดภัย อาชีวอนามัย และความผาสุกที่ยั่งยืน สําหรับงานความปลอดภัยและอาชีวอนามัยแห่งชาติครั้งที่ 32 นี้ ระหว่างวันที่ 28 – 30 มิถุนายน 2561 ณ ห้องแสดงนิทรรศการ ชั้น 1 ศูนย์นิทรรศการและการประชุมไบเทค บางนา กรุงเทพมหานคร สามารถสอบถามเพิ่มเติมได้ที่ โทร. 02-448-9111 หรือเว็บไซต์ www.tosh.or.th
--------------------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ณัฏฐภัทร์ ชื่นเอี่ยม – ข่าว/
สมภพ ศีลบุตร – ภาพ/
28 มิถุนายน 2561
รัฐบาลไทย-ข่าวทำเนียบรัฐบาล-หากพบว่าสมาชิกภายในครอบครัว มีอาการคล้ายติดเชื้อไวรัสโควิด-19 ??
วันอาทิตย์ที่ 5 เมษายน 2563
หากพบว่าสมาชิกภายในครอบครัว มีอาการคล้ายติดเชื้อไวรัสโควิด-19 ??
หากสมาชิกภายในครอบครัว มีอาการคล้ายติดเชื้อไวรัสโควิด-19 ?
Q : หากพบว่าสมาชิกภายในครอบครัว มีอาการคล้ายติดเชื้อไวรัสโควิด-19 ??
A : หากสมาชิกในครอบครัว มีไข้ ไอ หรือหายใจลําบาก ควรรีบให้ไปพบแพทย์ตั้งแต่แรกเริ่ม และควรแจ้งผู้ให้บุคลากรทางการแพทย์ทราบล่วงหน้า โดยเฉพาะหากมีความเสี่ยงในการเดินทางไปยังพื้นที่ที่มีรายงานการพบผู้ป่วยโรคไวรัสโควิด-19 หรือมีการติดต่อใกล้ชิดกับผู้ที่เดินทางมาจากพื้นที่แพร่ระบาด
รัฐบาลไทย-ข่าวทำเนียบรัฐบาล-เกษตรแปลงใหญ่ สร้างรายได้อย่างยั่งยืน
วันศุกร์ที่ 7 กรกฎาคม 2560
เกษตรแปลงใหญ่ สร้างรายได้อย่างยั่งยืน
ระบบการทําเกษตรแบบแปลงใหญ่ จะช่วยสร้างความเข้มแข็งให้แก่เกษตรกร
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าผลักดันโครงการเกษตรแปลงใหญ่ เพื่อแก้ปัญหาภาคการเกษตรส่งเสริมการรวมกลุ่มซื้อปัจจัยการผลิต การถ่ายทอดความรู้ การใช้เทคโนโลยีร่วมกัน และการบริหารจัดการการตลาด ช่วยลดต้นทุนและเพิ่มผลผลิตที่มีคุณภาพ เพื่อให้เกษตรกรมีรายได้เพียงพอและผลิตสินค้าเกษตรที่ตรงกับความต้องการผู้บริโภค โดยปัจจุบันมีเกษตรแปลงใหญ่ทั้งหมด 3.1 ล้านไร่ ผลิตสินค้า 67 ชนิด ช่วยให้เกษตรกร 225,010 ราย มีรายได้เพิ่มขึ้นสูงสุด1,565 บาท/ไร่ ทั้งนี้ รัฐบาลตั้งเป้าหมายว่าประเทศไทยจะมีเกษตรแปลงใหญ่ไม่น้อยกว่า 25 ล้านไร่ในอีก 5 ปีข้างหน้า เพื่อสนับสนุนให้เกษตรกรมีคุณภาพชีวิตที่ดีขึ้นอย่างยั่งยืนและผลิตสินค้าเกษตรและอาหารที่มีคุณภาพและความปลอดภัยต่อผู้บริโภคทั้งในและต่างประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วธ.-กต.ยกทัพโขน “รามเกียรติ์” โรดโชว์จัดแสดง 6 ประเทศยุโรป  เผยแพร่ศิลปวัฒนธรรมกระชับความสัมพันธ์นานาประเทศ-เตรียมฉลองเสนอ ”โขน”  ขึ้นทะเบียนมรดกวัฒนธรรมจับไม่ได้ของยูเนสโก ปลายปี
วันศุกร์ที่ 11 พฤษภาคม 2561
วธ.-กต.ยกทัพโขน “รามเกียรติ์” โรดโชว์จัดแสดง 6 ประเทศยุโรป  เผยแพร่ศิลปวัฒนธรรมกระชับความสัมพันธ์นานาประเทศ-เตรียมฉลองเสนอ ”โขน”  ขึ้นทะเบียนมรดกวัฒนธรรมจับไม่ได้ของยูเนสโก ปลายปี
วธ.-กต.ยกทัพโขน “รามเกียรติ์” โรดโชว์จัดแสดง 6 ประเทศยุโรป เผยแพร่ศิลปวัฒนธรรมกระชับความสัมพันธ์นานาประเทศ-เตรียมฉลองเสนอ ”โขน” ขึ้นทะเบียนมรดกวัฒนธรรมจับไม่ได้ของยูเนสโก ปลายปี 61
นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เปิดเผยว่ากระทรวงวัฒนธรรม(วธ.)ร่วมมือกับกระทรวงการต่างประเทศ(กต.) สถานทูตไทยในประเทศต่างๆ หน่วยงานภาครัฐและเอกชน จัดโครงการเผยแพร่ศิลปวัฒนธรรมในต่างประเทศ เส้นทางประเทศในภูมิภาคยุโรปใน 6 ประเทศ ได้แก่ อิตาลีโปรตุเกสสเปนออสเตรีย เยอรมนีและเบลเยียม วันที่ 7-27 พฤษภาคม 2561 เพื่อเสริมสร้างความสัมพันธ์ เกียรติภูมิและภาพลักษณ์ที่ดีนําความเป็นไทยสู่สากลและเพื่อเผยแพร่ศิลปวัฒนธรรมไทยไปสู่ระดับนานาชาติ
นอกจากนี้เป็นการเฉลิมฉลองความสัมพันธ์กับประเทศต่างๆ อาทิ เนื่องในโอกาสฉลองครบ 150 ปีการสถาปนาความสัมพันธ์ทางการทูตไทย-อิตาลีและเนื่องในโอกาสฉลองครบรอบ 500 ปี การทําสนธิสัญญาทางไมตรีและการค้าไทย-โปรตุเกส เป็นต้น และที่สําคัญเป็นการเตรียมการเฉลิมฉลองในโอกาสที่ประเทศไทยได้เสนอโขนภายใต้ชื่อKHONเพื่อขึ้นทะเบียนเป็นรายการตัวแทนมรดกวัฒนธรรมที่จับไม่ได้ของมนุษยชาติต่อองค์การศึกษา วิทยาศาสตร์ และวัฒนธรรมสหประชาชาติ (ยูเนสโก) ทั้งนี้ คาดว่าจะทราบผลในช่วงปลายปี 2561
รัฐมนตรีว่าการกระทรวงวัฒนธรรม กล่าวอีกว่า โครงการดังกล่าวมีกิจกรรมในประเทศต่างๆ อาทินิทรรศการเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถในรัชกาลที่ 9 ด้านการอนุรักษ์และส่งเสริมศิลปะการแสดงโขน และการแสดงโขนเรื่องรามเกียรติ์ ชุด อัญเชิญพระนารายณ์ ปราบมารร้ายทศกัณฐ์การแสดงโขนชุดยกรบและโขนชุดหนุมานจับนางสุพรรณมัจฉาการแสดงทางศิลปวัฒนธรรมเช่นฟ้อนผางรําโคมออกฟ้อนขันดอกตาลีกีปัสออกยอเก็ตออกรําซัดชาตรีการต่อสู้ด้วยพลอง-ไม้สั้นการแสดง4ภาค อาทิฟ้อนผาง (เหนือ)รําชนไก่(ใต้)ระบําฉิ่ง (กลาง)เซิ้งกะโป๋(อีสาน)การสาธิตเชิงปฏิบัติการนาฏศิลป์และดนตรีไทย(โขน ละคร ระบํา)การสาธิตการเขียนร่มการเขียนผ้าบาติด การแกะสลักและงานจักสานจากใบลาน เป็นต้น ซึ่งการดําเนินโครงการครั้งนี้นอกจากเป็นการเพื่อเผยแพร่ศิลปวัฒนธรรมไทยโดยเฉพาะการแสดงโขนที่เป็นศิลปะชั้นสูงของคนไทยให้เป็นที่รู้จักแพร่หลายระดับนานาชาติแล้วยังเป็นการกระชับความสัมพันธ์กับประเทศต่างๆโดยใช้มิติทางวัฒนธรรม ซึ่งจะส่งผลต่อความสัมพันธ์ด้านต่างๆทั้งการท่องเที่ยว การลงทุนและการส่งออกระหว่างประเทศไทยกับประเทศในภูมิภาคยุโรป
รัฐบาลไทย-ข่าวทำเนียบรัฐบาล-กสร. ทบทวนปรับอัตราน้ำหนักยกของเด็กให้สอดคล้องกับมาตรฐานสากล มุ่งขจัดการใช้แรงงานเด็กในรูปแบบที่เลวร้าย
วันศุกร์ที่ 24 มกราคม 2563
กสร. ทบทวนปรับอัตราน้ําหนักยกของเด็กให้สอดคล้องกับมาตรฐานสากล มุ่งขจัดการใช้แรงงานเด็กในรูปแบบที่เลวร้าย
กรมสวัสดิการและคุ้มครองแรงงาน เปิดเวทีรับฟังความคิดเห็นจากทุกภาคส่วน ทบทวน ปรับปรุงอัตราน้ําหนักยกที่เหมาะสมสําหรับการทํางานของเด็กเพื่อนําไปสู่การแก้ไขปัญหาการใช้แรงงานเด็กในรูปแบบที่เลวร้ายในประเทศไทย
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า กรมได้ให้ความสําคัญต่อการแก้ไขปัญหาการใช้แรงงานเด็กในรูปแบบที่เลวร้ายอย่างต่อเนื่องมาตลอด โดยได้ให้สัตยาบันอนุสัญญาองค์การแรงงานระหว่างประเทศ ฉบับที่ 182 ว่าด้วยการห้ามและดําเนินการโดยทันทีเพื่อขจัดการใช้แรงานเด็กในรูปแบบที่เลวร้าย จึงมีการดําเนินการภายใต้นโยบายและแผนระดับชาติเพื่อขจัดการใช้แรงงานเด็กในรูปแบบที่เลวร้ายตั้งแต่ปี พ.ศ. 2552 เป็นต้นมาจนถึงปัจจุบัน การใช้เด็กทํางานยกของหนักด้วยแรงกายเกินกว่ามาตรฐานที่กําหนดเข้าข่ายเป็นการให้เด็กทํางานอันตราย ซึ่งถือเป็นการทํางานในรูปแบบที่เลวร้ายรูปแบบหนึ่งตามอนุสัญญาฉบับที่ 182 ดังกล่าว ทั้งนี้ประเทศไทยได้ออกกฎกระทรวงกําหนดอัตราน้ําหนักที่นายจ้างให้ลูกจ้างเด็กทํางานยก แบก หาม หาบ ทูน ลาก หรือของหนักสําหรับเด็กอายุ 15 ปี แต่ไม่ถึง 18 ปี เพศหญิง ไม่เกิน 20 กิโลกรัม เพศชาย ไม่เกิน 25 กิโลกรัม ซึ่งองค์การแรงงานระหว่างประเทศขอให้ประเทศไทยพิจารณาทบทวนปรับอัตราน้ําหนักยกของเด็กให้สอดคล้องกับมาตรฐานสากล
อธิบดี กสร. กล่าวต่อว่า เพื่อทบทวนมาตรฐานและปรับปรุงข้อกฎหมายเกี่ยวกับน้ําหนักยกของเด็กทํางานให้เหมาะสม สอดคล้องกับมาตรฐานสากล กรมสวัสดิการและคุ้มครองแรงงาน จึงได้เชิญนายจ้าง ลูกจ้าง เจ้าหน้าที่ความปลอดภัยในการทํางาน หน่วยงานภาครัฐที่เกี่ยวข้อง นักวิชาการ องค์กรภาคประชาสังคม และ NGOs ร่วม 200 คน มาแสดงความคิดเห็นในประเด็นอัตราน้ําหนักที่ไม่เป็นอันตรายสําหรับสภาพการทํางานของเด็กในประเทศไทย อันจะเป็นแนวทางในการปรับปรุง แก้ไขอัตราน้ําหนักยกของเด็กทํางานเพื่อนําไปสู่การขจัดปัญหาการใช้แรงงานเด็กในรูปแบบที่เลวร้ายในประเทศไทยได้อย่างสัมฤทธิ์ผลต่อไป
รัฐบาลไทย-ข่าวทำเนียบรัฐบาล-นายกฯ ติดตามสถานการณ์ชุมนุม ยืนยัน ไม่ได้สั่งจับใคร หวังสภาช่วยหาทางออก
วันเสาร์ที่ 15 สิงหาคม 2563
นายกฯ ติดตามสถานการณ์ชุมนุม ยืนยัน ไม่ได้สั่งจับใคร หวังสภาช่วยหาทางออก
นายกรัฐมนตรี ติดตามสถานการณ์ชุมนุม ยืนยัน ไม่ได้สั่งจับใคร หวังสภาช่วยหาทางออก
เมื่อวันที่15ส.ค.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมติดตามความเคลื่อนไหวทางการเมืองอย่างต่อเนื่องไม่ว่าจะเป็นการทํางานของสภาผู้แทนราฎษรและการชุมนุมประท้วงของนิสิตนักศึกษาโดยเห็นว่าในสถานการณ์ปัจจุบันทุกฝ่ายควรใช้เหตุผลในการนําเสนอหลีกเลี่ยงการยุยั่วปลุกปั่นอันจะเป็นเหตุในการสร้างความไม่พอใจให้อีกฝ่ายก่อให้การปะทะและเผชิญหน้ากันซึ่งเป็นสิ่งที่ประชาชนคนไทยไม่อยากเห็น
น.ส.ไตรศุลีกล่าวว่าพล.อ.ประยุทธ์ไม่เคยคิดว่าอยู่เหนือการเมืองแต่อย่างใดและพยายามหารือทุกภาคส่วนเพื่อร่วมกันหาทางออกจึงได้ดําริให้มีกระบวนการเปิดรับฟังความคิดเห็นของเยาวชนคนรุ่นใหม่เพื่อสะท้อนมุมมองความต้องการว่าอยากเห็นอนาคตของตัวเองและประเทศชาติเดินไปในทิศทางใดจึงขอเชิญชวนให้เยาวชนคนรุ่นใหม่ได้เข้ามาแสดงความคิดเห็นเพื่อนําเสนอมุมมองใหม่ๆแก้ไขปัญหาประเทศ
น.ส.ไตรศุลีกล่าวว่าในสถานการณ์บ้านเมืองปัจจุบันนี้พล.อ.ประยุทธ์คาดหวังให้สภาผู้แทนราษฎรได้ใช้กลไกที่มีอยู่แก้ไขปัญหาต่างๆตามหลักของกระบวนการประชาธิปไตยขณะที่รัฐบาลก็เตรียมเสนอร่างแก้ไขรัฐธรรมนูญโดยไม่ได้นิ่งเฉยกับข้อเรียกร้องของผู้แทนและภาคส่วนต่างๆดังนั้นจึงขอให้สมาชิกสภาผู้แทนราษฎรได้ทํางานอย่างเต็มกําลังเพื่อหาทางออกจากสถานการณ์นี้เพราะว่าปัญหาทางการเมืองนั้นควรถกเถียงและแก้ไขกันในสภาเพราะสภาคือตัวแทนของประชาชน
“ส่วนกรณีเจ้าหน้าที่ตํารวจได้จับกลุ่มนักศึกษานักกิจกรรมทางการเมืองนั้นนายกรัฐมนตรียืนยันว่าไม่ได้มีการสั่งการแต่เป็นอํานาจหน้าที่ของเจ้าหน้าที่ตํารวจและย้ําอีกว่านายกฯไม่มีอํานาจเข้าไปแทรกแซงการทํางานของเจ้าหน้าที่ตํารวจทุกอย่างเป็นไปตามกระบวนการและการใช้ดุลพินิจของเจ้าหน้าที่”น.ส.ไตรศุลีกล่าว
รัฐบาลไทย-ข่าวทำเนียบรัฐบาล-รัฐบาลไทยชวนประเทศสมาชิกอาเซียน เตรียมพร้อมรับมือสังคมผู้สูงวัยอย่างมีศักยภาพ
วันอาทิตย์ที่ 3 พฤศจิกายน 2562
รัฐบาลไทยชวนประเทศสมาชิกอาเซียน เตรียมพร้อมรับมือสังคมผู้สูงวัยอย่างมีศักยภาพ
กระทรวงสาธารณสุข เปิดตัวศูนย์อาเซียนเพื่อผู้สูงอายุอย่างมีศักยภาพและนวัตกรรมในการประชุมสุดยอดผู้นําอาเซียน ครั้งที่ 35 ที่ประเทศไทยได้ริเริ่มและผลักดันให้เกิดความร่วมมือในภูมิภาค พร้อมให้ทุกประเทศสมาชิกก้าวสู่สังคมสูงวัยอย่างมีศักยภาพ
กระทรวงสาธารณสุข เปิดตัวศูนย์อาเซียนเพื่อผู้สูงอายุอย่างมีศักยภาพและนวัตกรรม (ASEAN Centre for Active Aging and Innovation : ACAI) ในการประชุมสุดยอดผู้นําอาเซียน ครั้งที่ 35 ที่ประเทศไทยได้ริเริ่มและผลักดันให้เกิดความร่วมมือในภูมิภาค พร้อมให้ทุกประเทศสมาชิกก้าวสู่สังคมสูงวัยอย่างมีศักยภาพ
วันนี้ (3 พฤศจิกายน 2562) ในพิธีเปิดการประชุมสุดยอดผู้นําอาเซียนครั้งที่ 35 มีการเปิดตัวศูนย์ ACAI โดย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังร่วม
พิธีเปิดว่า รัฐบาลไทยได้มอบให้กระทรวงสาธารณสุข ดําเนินการเตรียมพร้อมรับมือสังคมผู้สูงอายุ ทั้งการส่งเสริมสุขภาพ ป้องกันโรค โดยประเทศไทยได้เป็นผู้ริเริ่มชักชวนกลุ่มประเทศอาเซียนให้ตระหนักถึงความสําคัญของผู้สูงอายุ เพื่อเตรียมความพร้อมสําหรับการเข้าสู่สังคมผู้สูงวัยที่จะเกิดขึ้นอย่างสมบูรณ์ในหลายประเทศ นํามาสู่ความร่วมมือในการจัดตั้งศูนย์ ACAI เพื่อให้ประเทศสมาชิกอาเซียนได้ทํางานร่วมกันอย่างใกล้ชิด โดยได้รวบรวมความเชี่ยวชาญจากหลากหลายสาขาทั่วอาเซียน ร่วมมือกันทําโครงการวิจัย พัฒนา ออกแบบกลยุทธ์และแนวทางสําหรับผู้สูงอายุ เพื่อเป็นศูนย์ความรู้ของอาเซียน ให้บริการความรู้ด้านวิชาการ นโยบายสาธารณะ ยุทธศาสตร์ นวัตกรรม และแนวทางด้านผู้สูงอายุที่มีศักยภาพ ในการส่งเสริมให้เกิดสังคมผู้สูงอายุที่มีสุขภาพดี สามารถจัดการความเสี่ยงและสร้างความมั่นคงด้านสุขภาพที่จะเกิดขึ้น โดยศูนย์แห่งนี้ได้ตั้งอยู่ภายในกระทรวงสาธารณสุข จังหวัดนนทบุรี
นายอนุทิน กล่าวต่อว่า การจัดตั้งศูนย์ ACAI นับเป็นการลงทุนเพื่ออนาคตของอาเซียน ที่ยึดประชาชนเป็นศูนย์กลางโดยไม่ทิ้งใครไว้ข้างหลัง มองสู่อนาคต และเป็นอีกหนึ่งผลลัพธ์ที่สนับสนุนแนวคิดหลัก “ร่วมมือ ร่วมใจ ก้าวไกล ยั่งยืน”ภายใต้การเป็นประธานอาเซียนของไทยในปี 2562 และเป็นหนึ่งในจํานวนไม่กี่ศูนย์ที่มุ่งให้มีสถานะทางกฎหมายระหว่างประเทศ
ทั้งนี้ ประเทศสมาชิกอาเซียนมีประชากรรวมกันประมาณ 650 ล้านคน ครึ่งหนึ่งอาศัยอยู่ในประเทศอินโดนีเซีย และมีประชากรอายุ 60 ปีขึ้นไป มีจํานวน 59 ล้านคน หรือร้อยละ 9 ของประชากรทั้งภูมิภาค
โดย 3 ประเทศ ที่มีประชากรสูงอายุมากกว่าร้อยละ 10 ของประชากรทั้งประเทศ ได้แก่ สิงคโปร์ (ร้อยละ 18) ประเทศไทย (ร้อยละ 16) และเวียดนาม (ร้อยละ 10) สําหรับอินโดนีเซียมีประชากรสูงอายุจํานวน 21 ล้านคนหรือร้อยละ 8 ของประชากรทั้งประเทศ
***************************************3 พฤศจิกายน 2562
รัฐบาลไทย-ข่าวทำเนียบรัฐบาล-พล.อ.อ. ประจินฯ  เป็นประธานการประชุมคณะกรรมการติดตามการปฏิบัติงานตามนโยบายของรัฐบาลครั้งที่ 1/2562  กำชับผลิตข้าราชการและอาชีวะ 4.0 เชื่อมโยงภาคอุตสาหกรรม เพิ่มทักษะด้านดิจิทัล
วันอังคารที่ 19 มีนาคม 2562
พล.อ.อ. ประจินฯ  เป็นประธานการประชุมคณะกรรมการติดตามการปฏิบัติงานตามนโยบายของรัฐบาลครั้งที่ 1/2562  กําชับผลิตข้าราชการและอาชีวะ 4.0 เชื่อมโยงภาคอุตสาหกรรม เพิ่มทักษะด้านดิจิทัล
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมคณะกรรมการติดตามการปฏิบัติงานตามนโยบายของรัฐบาลครั้งที่ 1/2562
วันนี้ (อังคาร 19 มีนาคม 2562) เวลา 09.00 น. ณ ห้องประชุม ชั้น 3 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมคณะกรรมการติดตามการปฏิบัติงานตามนโยบายของรัฐบาลครั้งที่ 1/2562สรุปสาระสําคัญ ดังนี้
ที่ประชุม ฯ ได้รายงานความคืบหน้าในการดําเนินการตามมติคณะรัฐมนตรีและข้อสั่งการนายกรัฐมนตรีใน 6 ประเด็น ประกอบด้วย ความก้าวหน้าการดําเนินโครงการยุติธรรมสู่หมู่บ้านการบริหารจัดการขยะทะเล การพัฒนาทักษะด้านดิจิทัลให้เป็นข้าราชการ 4.0 การผลิตและพัฒนากําลังคนอาชีวศึกษา แนวทางการสนับสนุนการจัดการเรียน การสอน Coding and Robotics และการติดตามการดําเนินโครงการโรงเรียนร่วมพัฒนา (Partnership School)
รองนายกรัฐมนตรีได้กําชับการดําเนินโครงการยุติธรรมสู่หมู่บ้าน ให้ทุกหน่วยงานเร่งรัดและบูรณการ ให้ประชาชนสามารถเข้าถึงการบริการได้อย่างรวดเร็วและมีประสิทธิภาพ ในขณะที่การบริหารจัดการขยะทะเล ขอให้กระทรวงมหาดไทยและกระทรวงทรัพยากรธรรมชาติและสิ่งแวดล้อม เพิ่มความเข้มข้นในการดําเนินงานรวมทั้งศึกษาการแปรรูปขยะ เพื่อประโยชน์ทางด้านการจํากัดขยะและรักษาสภาพแวดล้อมทางทะเลของไทย
รองนายกรัฐมนตรียังย้ําว่า นายกรัฐมนตรีและรัฐบาลให้ความสําคัญและติดตามการดําเนินเกี่ยวกับโครงการพัฒนาข้าราชการ กําลังคนภาครัฐและคนอาชีวะศึกษา รวมทั้งสนับสนุนการเรียนการสอนที่เกี่ยวข้องกับวิทยาการสมัยใหม่ทั้งหุ่นยนต์และ coding รวมทั้งย้ําเน้นให้สถาบันการศึกษาต่าง ๆ จัดหลักสูตรที่เชื่อมโยงกับภาคอุตสาหกรรมเพื่อให้อุปสงค์และอุปทานด้านแรงงานมีสอดคล้องกัน โดยกําชับให้มีการตรวจสอบตัวเลขความต้องการแรงงานของภาคเอกชน (Demand) และแรงงาน (Supply) ที่ได้บรรจุหรือได้งานแล้ว ยังคงเหลืออัตราตําแหน่งเท่าไหร่ในแต่ละปี เพื่อช่วยนักศึกษาอาชีวะให้สามารถติดตามตําแหน่งงานว่างได้
............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมบัญชีกลางแจงการปรับเพิ่มเงิน ช.ค.บ. ให้ได้รับเดือนละ 10,000 บาท
วันจันทร์ที่ 11 มีนาคม 2562
กรมบัญชีกลางแจงการปรับเพิ่มเงิน ช.ค.บ. ให้ได้รับเดือนละ 10,000 บาท
กรมบัญชีกลางแจงการปรับเพิ่มเงิน ช.ค.บ. ที่เผยแพร่ผ่านสื่อออนไลน์ไม่เป็นความจริง
นางญาณี แสงศรีจันทร์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า ตามที่มีการเผยแพร่ผ่านสื่อออนไลน์ว่า ร่าง พ.ร.ฎ.เพิ่มเงินให้ผู้รับบํานาญ - ขยายเพดานวงเงินบําเหน็จ ผ่านการพิจารณาแล้ว โดยเพิ่ม ช.ค.บ.รายเดือน ไม่ถึง 10,000 ให้ 5,000 บาท ไม่ถึง 20,000 ให้ 4,000 บาท ไม่ถึง 30,000 ให้ 3,000 บาท ไม่ถึง 40,000 ให้ 2,000 บาท ไม่ถึง 50,000 ให้ 1,000 บาท กรมบัญชีกลางขอยืนยันว่าข้อมูลที่มีการเผยแพร่ข้างต้น ไม่เป็นความจริง
โฆษกกรมบัญชีกลาง กล่าวว่า กรมบัญชีกลางได้ดําเนินการแก้ไขร่างพระราชกฤษฎีกาเงินช่วยค่าครองชีพ ผู้รับเบี้ยหวัดบํานาญ (ฉบับที่ ..) พ.ศ. .... ซึ่งการปรับปรุงกฎหมายดังกล่าว จะแก้ไขในเรื่อง การปรับเพิ่มเงินช่วยค่าครองชีพผู้รับเบี้ยหวัดบํานาญ (ช.ค.บ.) ให้กับผู้รับเบี้ยหวัดบํานาญซึ่งได้รับหรือมีสิทธิได้รับเบี้ยหวัดบํานาญรวมกันทุกประเภทและรวม กับช.ค.บ. แล้ว ไม่ถึงเดือนละ 10,000 บาท ให้ได้รับ ช.ค.บ. เพิ่มขึ้นเมื่อรวมกับเบี้ยหวัดบํานาญและ ช.ค.บ. แล้วจะได้รับเป็นเดือนละ 10,000 บาท
ทั้งนี้ ร่างกฎหมายดังกล่าว ได้ผ่านการพิจารณาของสํานักงานคณะกรรมการกฤษฎีกาแล้ว และกรมบัญชีกลางได้ยืนยันร่างพระราชกฤษฎีกาดังกล่าวไปยังสํานักเลขาธิการคณะรัฐมนตรีเพื่อประกาศในราชกิจจานุเบกษาต่อไป
โฆษกกรมบัญชีกลาง กล่าวย้ําว่า การปรับปรุงแก้ไขร่างกฎหมายมีเพียงประเด็นปรับเพิ่มเงิน ช.ค.บ. ตามที่อธิบายรายละเอียดไว้ข้างต้นแล้ว ขอให้อย่าหลงเชื่อข้อมูลที่มีการส่งต่อกันทางสื่อออนไลน์ ซึ่งกรมบัญชีกลางจะประชาสัมพันธ์ความคืบหน้าในเรื่องต่าง ๆ ของกรมอย่างต่อเนื่อง และหากต้องการทราบข้อมูลสามารถสอบถามได้ที่ Call Center กรมบัญชีกลาง หมายเลขโทรศัพท์ 02-270-6400 ตามวันและเวลาราชการ
รัฐบาลไทย-ข่าวทำเนียบรัฐบาล-มท.1 ตรวจเยี่ยมและติดตามแนวทางการจัดการน้ำลุ่มน้ำเจ้าพระยา ณ สำนักงานชลประทานที่ 12 ชัยนาท
วันอังคารที่ 17 ธันวาคม 2562
มท.1 ตรวจเยี่ยมและติดตามแนวทางการจัดการน้ําลุ่มน้ําเจ้าพระยา ณ สํานักงานชลประทานที่ 12 ชัยนาท
มท.1 ตรวจเยี่ยมและติดตามแนวทางการจัดการน้ําลุ่มน้ําเจ้าพระยา ณ สํานักงานชลประทานที่ 12 ชัยนาท
เมื่อวันที่ 13 ธ.ค.2562เวลา 16:00 น. ที่สํานักงานชลประทานที่ 12 กรมชลประทาน จังหวัดชัยนาท พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ตรวจติดตามการบริหารจัดการน้ําเขื่อนเจ้าพระยา พร้อมด้วย นายอนุชา โมกขะเวส ที่ปรึกษารัฐมนตรีว่าการกระทรวงมหาดไทย คณะทํางานรัฐมนตรีว่าการกระทรวงมหาดไทย นายมณฑล สุดประเสริฐ อธิบดีกรมป้องกันและบรรเทาสาธารณภัย นายชยพล ธิติศักดิ์ อธิบดีกรมโยธาธิการและผังเมือง นายนิสิต จันทร์สมวงศ์ อธิบดีกรมที่ดิน นายรณภพ เหลืองไพโรจน์ ผู้ว่าราชการจังหวัดชัยนาท และเจ้าหน้าที่ที่เกี่ยวข้อง โดยมี นายกฤษฎา ศรีเพิ่มพันธ์ ผู้อํานวยการสํานักงานชลประทานที่ 12 ชัยนาท และเจ้าหน้าที่ที่เกี่ยวข้อง ให้การต้อนรับและบรรยายสรุป
พลเอก อนุพงษ์ กล่าวว่า ในวันนี้มารับทราบสถานการณ์น้ํา ซึ่งจากข้อมูลพบว่าน้ําต้นทุนอยู่ในระดับค่อนข้างน้อย จึงต้องบริหารจัดการการใช้นํา้ให้ดี โดยให้สําคัญกับนํา้อุปโภค บริโภค ซึ่งประชาชนจะขาดน้ําไม่ได้ และน้ําเพื่อรักษาระบบนิเวศน์เป็นอันดับต้น แต่หากปลูกพืชต้องเป็นพืชใช้น้ําน้อยเท่านั้น ทั้งนี้ ผู้ว่าราชการจังหวัดต้องทําความเข้าใจ สร้างการรับรู้ให้กับประชาชนในการงดสูบน้ําจากพื้นที่ชลประทานโดยเด็ดขาด เพื่อให้มีน้ําไว้ใช้เพียงพอกับการอุปโภคบริโภคตลอดหน้าแล้งนี้
ด้าน นายกฤษฎา ศรีเพิ่มพันธ์ กล่าวรายงานการบริหารจัดการน้ําฤดูแล้งปี 2562/63 ใน 22 จังหวัดลุ่มน้ําเจ้าพระยา มีน้ําต้นทุน 12,073 ล้านลูกบาศก์เมตร ปริมาณน้ําใช้การ 5,377 ล้านลูกบาศก์เมตร การจัดสรรน้ําฤดูแล้ง 2562/63 รวม 4,000 ล้านลูกบาศก์เมตร โดยเป็นการจัดสรรน้ําจาก 4 เขื่อนหลัก (เขื่อนภูมิพล เขื่อนสิริกิติ์ เขื่อนแควน้อยบํารุงแดน และเขื่อนป่าสักชลสิทธิ์) 3,500 ล้านลูกบาศก์เมตร และผันน้ําจากลุ่มแม่น้ําแม่กลอง 500 ล้านลูกบาศก์เมตร แบ่งเป็น น้ําเพื่อการอุปโภค-บริโภค 1,150 ล้านลูกบาศก์เมตร คิดเป็นร้อยละ 29 น้ําเพื่อการรักษาระบบนิเวศและอื่นๆ 2,200 ล้านลูกบาศก์เมตร คิดเป็นร้อยละ 55 น้ําเพื่อการอุตสาหกรรม 135 ล้านลูกบาศก์เมตร คิดเป็นร้อยละ 3 และน้ําเพื่อการเกษตรฤดูแล้ง 515 ล้านลูกบาศก์เมตร คิดเป็นร้อยละ 13 ซึ่งได้ดําเนินการขอความร่วมมือเกษตรกรไม่ทํานาต่อเนื่อง จัดเวทีชุมชน และประชาสัมพันธ์สร้างการรับรู้ด้านอื่น ๆ อย่างต่อเนื่อง.
กองสารนิเทศ สป.มท.
ครั้งที่ 213/2562
วันที่ 13 ธ.ค. 2562
รัฐบาลไทย-ข่าวทำเนียบรัฐบาล-รัฐมนตรีฯ อุตตม ร่วมคณะนายกรัฐมนตรี ลงพื้นที่เยี่ยมชมการบริหารจัดการท่าเรือระนอง และการบริหารจัดการน้ำโครงการพัฒนาพื้นที่หนองใหญ่ตามแนวพระราชดำริ จ.ชุมพร
วันอังคารที่ 21 สิงหาคม 2561
รัฐมนตรีฯ อุตตม ร่วมคณะนายกรัฐมนตรี ลงพื้นที่เยี่ยมชมการบริหารจัดการท่าเรือระนอง และการบริหารจัดการน้ําโครงการพัฒนาพื้นที่หนองใหญ่ตามแนวพระราชดําริ จ.ชุมพร
รัฐมนตรีฯ อุตตม ร่วมคณะนายกรัฐมนตรี ลงพื้นที่เยี่ยมชมการบริหารจัดการท่าเรือระนอง และการบริหารจัดการน้ําโครงการพัฒนาพื้นที่หนองใหญ่ตามแนวพระราชดําริ จ.ชุมพร
วันนี้ (20 สิงหาคม 2561) เวลา 11.45 น. นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นายทองชัย ชวลิตพิเชฐ รองปลัดกระทรวงอุตสาหกรรม และนายสุรพล ชามาตย์ หัวหน้าผู้ตรวจราชการกระทรวงอุตสาหกรรม ร่วมคณะนายกรัฐมนตรี พลเอกประยุทธ์ จันทร์โอชา ลงพื้นที่เยี่ยมชมพร้อมรับฟังปัญหาการบริการจัดการท่าเรือระนอง ณ บ้านเขานางหงส์ จังหวัดระนอง
ท่าเรือระนอง เป็นเส้นทางเดินเรือระหว่างประเทศไทย - ประเทศเมียนมาร์ และน่านน้ําสากล ซึ่งเป็นท่าเรือหลักในการขนส่งสินค้าทางทะเลฝั่งอันดามันของไทย เชื่อมโยงเส้นทางการค้ากับประเทศในเอเชียใต้ ตะวันออกกลาง ยุโรปและแอฟริกา สามารถรับเรือสินค้าและเรือตู้สินค้าขนาด 12,000 เดดเวทตัน สําหรับปัญหาของท่าเรือระนอง เนื่องจากมีปัญหาด้านกรมการผังเมือง ซึ่งพื้นที่สีม่วงมีน้อยและติดเงื่อนไขการห้ามตั้งโรงงานอุตสาหกรรมตามกฎกระทรวง โดยอนุญาตให้ตั้งโรงงานในพื้นที่สีม่วงได้เพียง 10 ประเภท จากทั้งหมด 107 ประเภท ที่ส่วนใหญ่สินค้าในการขนส่งทางเรือจะเป็นสินค้าอุปโภคบริโภค และวัสดุก่อสร้างไปยังประเทศเมียนมาร์เป็นหลัก จึงไม่มีอุตสาหกรรมการผลิตเพื่อรองรับการส่งออก
ทั้งนี้ สํานักงานอุตสาหกรรมจังหวัดระนอง อยู่ระหว่างการประสานงานกับกรมโยธาธิการและผังเมืองเพื่อดําเนินการแก้ไขปรับปรุงผังเมือง เพื่อนําไปสู่การเชื่อมโยงโครงข่ายการคมนาคมขนส่งให้เป็นระบบที่สมบูรณ์ และส่งเสริมให้เกิดการเชื่อมโยงระหว่างระบบขนส่งหลายรูปแบบและส่งเสริมพัฒนาระบบโลจิสติกส์ให้มีประสิทธิภาพสูงอย่างต่อเนื่อง
เวลา 15.30 น. ณ จังหวัดชุมพร รัฐมนตรีอุตตมฯ ร่วมคณะนายกรัฐมนตรี ลงพื้นที่พบปะประชาชน และเยี่ยมชมการบริหารจัดการน้ําโครงการพัฒนาพื้นที่หนองใหญ่ตามแนวพระราชดําริ ตําบลบางลึก อําเภอเมือง จังหวัดชุมพร โดยโครงการพัฒนาพื้นที่หนองใหญ่ตามแนวพระราชดําริ มีขึ้นเพื่อบรรเทาปัญหาอุทกภัยในเมืองชุมพร ทั้งยังเป็นแหล่งน้ําสํารองสําหรับการเกษตรและผลิตน้ําประปาสําหรับชุมชนในอนาคต และเป็นการสร้างงานให้เกิดขึ้นในชุมชนอีกด้วย